Document ID: /roh_data/filtered/fineweb-2-filterrobots_roh.jsonl.gz/46693

Ina visita a Laus en iert
- Gievgia, 15.5.2014, 12:15
Oz è il di da la Sofia fraida, la davosa sontga dals sontgs da glatsch. Ins di che cura ch'ils sontgs da glatsch èn passads na datti naginas scheliras pli e perquai guarda bain inqualin sin quest termin cura ch'i va per far iert. Uschia èsi ussa temp ideal per dar in'egliada en iert. Nus visitain l'iert d'Annamaria e Marcus Duff da Laus en la vischnanca da Sumvitg. Laus è sin passa 1200 meters sur mar ed Annamaria e Marcus Duff han là in iert cun ina grondezza da 2000 meters quadrats.